Wonten ing musim kaping kalihipun kaliyan Bölöni (musim 2004-2005), Gourcuff dipunputer kanggé main wonten ing klub cadhangan lan tim sènior. Piyambakipun main kaping 9 wonten ing tim cadhangan lan kaping 21 wonten ing tim sènior.[26] Gourcuff namung main wonten ing 6 pertandhingan kanthi damel setunggal assist ananging boten damel gol.[27] Wonten ing musim 2005-2006, piyambakipun dipunparingi kostum kanthi angka 10 déning Bölöni, lan dipunparingi papan ing tim utama. Wonten ing musim kapisananipun minangka pemain inti, Gourcuff main wonten ing 42 pertandhingan kanthi nyumbangaken 6 gol. Piyambakipun main wonten ing sisih tengah kaliyan kanca sasami tiyang Perancis Olivier Monterrubio kaliyan pemain Swedia Kim Källström lan damel debut wonten ing European tanggal 15 September wonten ing UEFA Cup puteran kapisan kaliyan klub Spanyol, Osasuna minangka pemain pengganti.[28] Rennes menangaken pertandhingan kanthi agrégat 3-1, ananging lajeng kasingkir saking kompetisi wonten ing babak grup ing kompetisi punika.[29] Tigang dinten sasampuning debut Éropahnipun, tanggal 18 September, Gourcuff damel gol kapisananipun minangka pemain profèsional nalika menang 2-0 nglawan Monaco.[30] November, Gourcuff damel gol wonten ing pertandhingan nglawan Troyes lan Toulouse.[31][32] Wonten ing pérangan akhir musim, Gourcuff ugi damel gol malih. Piyambakipun damel 3 gol wonten ing sekawan minggu. Gol kapisananipun tanggal 25 Pebruari 2006 wonten ing kemanangan tandhang 4-1 nglawan Lyon.[33] Sasampuning satunggal minggu boten damel gol, Gourcuff ngréspon kanthi damel gol wonten ing minggu candhakipun nalika Rennes menang nglawan Ajaccio lan Metz.[34][35] Wonten ing Coupe de France, Gourcuff main wonten ing sadaya pertandhingan, kanthi Rennes dumugi ing babak semifinal, amargi kasor 3-0 déning Marseille. Wonten ing pungkasaning musim, Rennes dumunung wonten ing posisi 7 Ligue 1, kanthi mekaten tim punika kagungan hak kanggé ndhèrèk kualifikasi UEFA Intertoto Cup 2006. Gourcuff mungkasi karièripun kaliyan Rennes kanthi nglampahi 80 pertandhingan, 6 gol, lan 9 assist.